Hugleikur Dagsson
Þórarinn Hugleikur Dagsson (f. 5. október 1977 á Akureyri), oftast kallaður Hugleikur Dagsson eða Hulli er íslenskur listamaður Foreldrar hans eru Dagur Þorleifsson blaðamaður og rithöfundur og Ingibjörg Hjartardóttir rithöfundur. Yngri bróðir hans er Þormóður Dagsson tónlistarmaður.  Maki hans er Hrafnhildur Halldórsdóttir. Hugleikur sá um kvikmyndagagnrýni í útvarpsþættinum Tvíhöfða. Um stund stjórnaði hann eigin þætti á Radíó sem kallaðist Hugleikur. Þar tók hann á þjóðfélagsmálum af ýmsu tagi. Þátturinn var ekki langlífur en rödd Hugleiks fékk þó áfram að njóta sín í kvikmyndagagnrýni í Tvíhöfða.

Hugleikur hefur getið sér gott orð með myndlist og vídeóverkum af ýmsu tagi.  Einnig hafa myndasögur hans vakið mikla athygli en þær hafa komið út í bókum sem hann gaf sjálfur út fyrst um sinn en eru nú gefnar út af JPV útgáfu og einnig í blaðinu Grapevine. Þar fær beisk kímnigáfa Hugleiks að njóta sín svo sumum þykir nóg um. Hugleikur myndskreytti einnig kennslubókina Tungutak: Málsaga.

Þess má geta að Leikfélagið Hugleikur heitir eftir Hugleiki Dagssyni, en leikfélagið var stofnað af móður hans með fleirum árið 1984.

Æviárgrip 
Hann er fæddur á Akureyri, en fyrstu mánuðina hans bjó fjölskylda hans á Tjörn í Svarfaðardal. Þegar hann var 10 mánaða fluttu þau til Svíþjóðar, þar sem þau bjuggu þangað til hann var 6 ára, en þá komu þau aftur til Íslands svo hann gæti farið í skóla hérlendis. Samkvæmt móður hans hefur hann verið að teikna síðan hann var 3-4 ára og fylgdi hann henni oft þegar hún var að vinna í leikhúsinu. Þegar hann var 6-7 ára gerði hann sína fyrstu myndasögu, Skrímslaeyjan, og gerði eftir það fullt af öðrum. Þegar hann var 10 ára skildu foreldrar hans, og segir Hugleikur að sá skilnaður hafi verið hundleiðinlegur og að hann hafi verið lokaður allan tímann. Eftir það bjó hann hjá móður sinni, og segir að þeim komi mjög vel saman.

Sumarið 2001 vann hann að myndlistarsýningu á Seyðisfirði ásamt tveimur öðrum. Hann vantaði verk á sýninguna og þá teiknaði hann upp um 30 einfaldar myndir sem hann seinna gaf út sjálfur fyrir jólin 2002. Eftir það hafði forlagið JPV samband við hann, og gaf það út nokkrar af bókunum hans. Síðan hefur stíll hans einkennst af einfaldleika og fáum pennastrikum, en eru flest verk hans mjög húmorísk.

Menntun 

Vesturbæjarskóli

Stúdentspróf úr Kvennaskólinn í Reykjavík 1993-1997

BA í Listaháskóla Íslands 1999-2002

Leikrit og handrit 

Forðist okkur
Áramótaskaup 2006 (sketsaskrif)
Leg
Baðstofan
Áramótaskaup, 2008 (sketsaskrif)
Hlemmavideo, 2010 (gamanþáttaskif)
"Uppisnad" uppistandsgrín, 2011 (skrif og uppistand)

Bækur 
 Elskið okkur, 2002
 Drepið okkur, 2003
 Ríðið okkur, 2004
 Bjargið okkur, 2005
 Fermið okkur, 2006
 Fylgið okkur
 Eineygði kötturinn Kisi
 Should You Be Laughing at This?
 Forðist okkur, 2005
Popular Hits III 2014
You are nothing 2014
Flestar bækur hans eru gefnar út af bókaútgáfunni ÓkeiBæ.
Einnig gerði hann teiknimyndasögur fyrir símaskránna 2008 & 2009, Garðarshólmi og framhald hennar árið eftir.

Samsýningar 

 Tvívíð sýning í Gula húsinu, 2000
 Gamsýning í Gula húsinu, 2000
 List í IKEA, 2001
 Videósýning, Gallerý Reykjavík, 2001
 Hringferðarsýning, 2001
 Remix í Gula húsinu, 2001
 SÍE, samstarfsverkefni Finnlands, Íslands og Eistlandsá Laugarveginum, 2001
 Memory project, Helsinki, Trondheim, Köben, 2001-2002
 Útskriftarsýning LHÍ, 2002 
 Trommusóló R3A, 2002
 Pottþétt list, Nema Hvað menningarnótt, 2002
 Óður til líkamans, Reykjavíkurakademían menningarnótt, 2002 
 Uppnám, gjörningar í Einarsgarði, menningarnótt, 2003
 Karnival, Klink&Bank, 2004
 Trommusólo II, Klink&Bank, 2004
 The father, Signal in the Heavens, Gallery Boreas, New York, 2004

Einkasýningar 

 I See a Dark Sail, teikningar í Kaffi Karólínu, 2006.
Afmælissýning í Nema hvað, 2001
 Skrímslateikningar í Kaffi Karólínu, 2005
 XXX sýning í Organ, 2007
 Landslög, Hjá Magna, Reykjavík, 2008
 Dark Alliance, Alliance Francais, Reykjavík, 2009

Verðlaun 

 Gríman- Leikskáld ársins, 2006

Tenglar 

 http://www.myndasogur.is/CV_Hugleikur.html

Heimildir 

Íslenskir myndlistarmenn
Íslenskir skopmyndateiknarar
íslenskir myndasöguhöfundar
Stúdentar úr Kvennaskólanum í Reykjavík
Handhafar Grímunnar